- Hindi News
- National
- अवैध निर्माण तोड़ने गई जेसीबी के आगे खड़ी हो गई महिलाएं, फिर भी अतिक्रमण हटाया
अवैध निर्माण तोड़ने गई जेसीबी के आगे खड़ी हो गई महिलाएं, फिर भी अतिक्रमण हटाया
भास्कर संवाददाता | झुंझुनूं
हजरतकमरुद्दीन शाह दरगाह क्षेत्र की बेशकीमती जमीन पर किए गए पक्के अतिक्रमणों को रविवार को प्रशासन ने हटवा दिया। अतिक्रमण हटाने गए दस्ते को हालांकि विरोध झेलना पड़ा लेकिन वक्फ कमेटी के सहयोग से आखिरकार पक्के निर्माण तोड़ दिए गए।
जानकारी के मुताबिक हजरत कमरुद्दीन शाह दरगाह के निकट दीनसागर कुएं के पीछे की जमीन पर निर्माण कार्य चल रहा था। वक्फ कमेटी की ओर से प्रशासन को इसकी शिकायत की गई। इस पर रविवार दोपहर तहसीलदार दमयंती कंवर, नगरपरिषद आयुक्त विनयपाल, गिरदावर चतरसिंह, पटवारी सुभीता समेत प्रशासनिक अधिकारी दल बल सहित मौके पर पहुंचे। वहां एक मकान की दीवार बनाने का काम चल रहा जिसे रुकवाया गया। प्रशासनिक अमले को आया देख काफी संख्या में लोग एकत्र हो गए। उन्होंने शिकायत की कि केवल यही एक मकान नहीं और भी मकान अवैध रूप से बने हुए हैं, उन्हें भी तोड़ा जाना चाहिए। जेसीबी दीवार तोड़ने लगी तो महिलाएं आगे खड़े हो गए और विरोध करने लगे। कुछ महिलाएं तो रोने लगीं। अधिकारियों ने बताया कि वक्फ बोर्ड कमेटी की शिकायत पर ही कार्रवाई की जा रही है। तहसीलदार ने मौके पर मौजूद पार्षद इकराम भाटी, पार्षद प्रतिनिधि खुर्शीद चोपदार, पप्पू पीरजी आदि को दुबारा निर्माण नहीं करने के लिए पाबंद किया।
छुट्टीके दिन की कार्रवाई
अवैधनिर्माण के लिए लोग अमूमन छुट्टी के दिन को ही उपयुक्त मानते हैं। शुक्रवार शाम से ही अवैध निर्माण शुरू हो जाता है जो रविवार देर रात तक या सोमवार अलसुबह तक चलता है।
झुंझुनूं में कमरुद्दीन शाह दरगाह क्षेत्र में हटाए गए पक्के अतिक्रमण
झुंझुनूं. मून बाग क्षेत्र में अवैध निर्माण हटाते जेसीबी तथा इस दौरान मौजूद लोग।
हजरत कमरुद्दीन शाह दरगाह के निकट गत दिनों भी खाली जमीन पर अतिक्रमण कर चारदीवारी बनाई जा रही थी। इसकी शिकायत प्रशासन को की गई लेकिन कोई कार्रवाई नहीं हुई। इस पर वक्फ बोर्ड चेयरमैन अबु बकर नकवी एवं अल्पसंख्यक विभाग मंत्री अरुण चतुर्वेदी की गई थी। इसके बाद 19 फरवरी को तहसीलदार दमयंती कंवर, नायब तहसीलदार मुकेश अग्रवाल ने नगरपरिषद के अतिक्रमण दस्ते के साथ मौके पर पहुंच निर्माणाधीन चारदीवारी को तोड़ निर्माण सामग्री भी जब्त की थी। मौके पर मौजूद मजदूरों को काम नहीं करने के लिए भी पाबंद किया था।
बेशकीमती जमीनों पर अतिक्रमण जारी
हजरतकमरूद्दीन शाह दरगाह एवं लाल पहाड़ी इलाकों में जमीनों की कीमतें अधिक होने से अतिक्रमण बढ़े हैं। जानकारी के मुताबिक जनप्रतिनिधियों, भूमाफियाओं प्रभावशाली लोगों के कारण प्रशासन अतिक्रमण रोकने में विफल हो रहा है। प्रशासन प्रभावी कार्रवाई नहीं करता।
^वक्फ कमेटी के पदाधिकारी की शिकायत पर दरगाह इलाके से अतिक्रमण हटाया गया है। सभी संबंधित को दुबारा अतिक्रमण नहीं करने के लिए भी पाबंद किया गया है। -दमयंती कंवर, तहसीलदार झुंझुनूं
झुंझुनूं . मून बाग क्षेत्र में अतिक्रमण हटाने की कार्रवाई पर महिला पुलिसकर्मी से उलझतीं महिलाएं।
हजरत कमरुद्दीन शाह दरगाह इलाके में अतिक्रमण के मामले में 2012 में तत्कालीन एसडीएम रिछपालसिंह बुरड़क ने 64 लोगों को अतिक्रमी मानकर बेदखल करने के आदेश दिए थे। लेकिन करीब पांच साल बीतने के बाद भी इन्हें हटाया नहीं जा सका है। एसडीएम के आदेशों की प्रशासन की ओर से क्रियान्विति नहीं होने से दरगाह क्षेत्र में अतिक्रमियों के हौसले बुलंद हैं। इसी वजह से यहां अतिक्रमण हो रहे हैं।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva kas_Deva hin_Deva hin_Deva hin_Deva hin_Deva